கேள்வி: நைட்ரைல் புளோரைடு - தயாரிப்பு பற்றி விளக்கவும்.
பதில்: என்றி மொய்சான் மற்றும் பால் லெபியூ ஆகியோர் நைட்ரைல் புளோரைடை 1905 ஆம் ஆண்டில் நைதரசனீரொட்சைடு புளோரினேற்றம் செய்வதன் மூலம் நைட்ரைல் புளோரைடு தயாரித்து பதிவு செய்தனர். இந்த வினை அதிக வெப்ப உமிழ்வு வினையாகும். எனவே இவ்வினை மாசு மிகுந்த விளைபொருள்கள் உருவாக வழிவகுக்கிறது. புளோரின் வாயுவைத் தவிர்த்து விட்டு கோபால்ட்(III) புளோரைடு பயன்படுத்தி நைட்ரைல் புளோரைடு தயாரிப்பது ஓர் எளிமையான தயாரிப்பு முறையாகும்: ::NO2 + CoF3 → NO2F + CoF2 வினையில் உருவாகும் CoF2 சேர்மமானது CoF3 சேர்மமாக மீளுருவாக்கப்படுகிறது. மற்ற தயாரிப்பு முறைகளும் விவரிக்கப்பட்டுள்ளன.
கேள்வி: நைட்ரைல் புளோரைடு - பண்புகள் குறித்து விரிவாக சொல்லுங்கள்.
பதில்: நைட்ரைல் புளோரைடு வாயுவின் வெப்ப இயக்கவியல் பண்புகள் அகச்சிவப்பு மற்றும் இராமன் நிறமாலையியல் ஆய்வுகள் மூலம் தீர்மானிக்கப்பட்டது. FNO2 சேர்மத்தின் நிலையான உருவாதல் வெப்பம் -19 ± 2 கிலோ கலோரி/மோல்.3 *500 கெல்வின் வெப்பநிலையில் குறைந்தபட்சம் ஆறு ஆர்டர்கள் அளவிலும், 1000 கெல்வின் வெப்பநிலையில் இரண்டு ஆர்டர் அளவுகளிலும் நைட்ரைல் புளோரைடின் ஒற்றை மூலக்கூறு சிதைவின் சமநிலையானது வினைபடு பொருள்களுக்குப் பக்கத்தில் உள்ளது. *ஒரே மாதிரியான வெப்பச் சிதைவை 1200 கெல்வின் வெப்பநிலையில் ஆய்வு செய்ய முடியாது. *அதிகரிக்கும் வெப்பநிலைக்கு ஏற்ப வினைப்பொருளை நோக்கி வேதிச்சமநிலை மாறுகிறது. *நைட்ரைல் புளோரைடில் உள்ள N-F பிணைப்பின் 46.0 கிலோகலோரியின் விலகல் ஆற்றல் சாதாரண N-F ஒற்றை பிணைப்பு ஆற்றலை விட சுமார் 18 கிலோகலோரி என குறைவாக உள்ளது. இது NO2 இயங்குறுப்பின் மறுசீரமைப்பு ஆற்றல் காரணமாக இருக்கலாம். அதாவது, FNO2 சேர்மத்தில் உள்ள NO2 இயங்குறுப்பு தனி NO2 மூலக்கூறைக் காட்டிலும் குறைவான நிலைப்புத்தன்மை கொண்டுள்ளது.
கேள்வி: நைட்ரைல் புளோரைடு - பயன்கள் என்பது என்ன?
பதில்: கரிம நைட்ரோ சேர்மங்கள், நைட்ரேட்டு எசுத்தர் தயாரிப்பில் நைட்ரைல் புளோரைடு பயன்படுகிறது.